《由天香行药西盘初入山口》
清代·梦麟

岩秀澄孤怀，趣途意先往。理策遵回蹊，空林得樵响。

幽棕眷岑寂，矧兹秋日爽。霜径稍曲盘，虚翠忽晃朗。

渐历纡峦深，未识回途广。孤晖随趣浓，悬磴披烟上。

杳蔼接诸天，振衣发遐想。王裴不可作，丘壑谁心赏？

何时饭名僧，松檐税尘鞅。

作者简介：（1728—1758）蒙古正白旗人，西鲁特氏。字文子，号午塘。乾隆十年进士。授检讨，官至户部侍郎。曾典江南乡试，留心访求人才。享年虽短，诗已能成家。有《太谷山堂集》。